Marasmio baratzuri txiki

Marasmio baratzuri txikia (Mycetinis scorodonius; Sinonimoa: marasmius scorodonius) Marasmiaceae familiako onddo espezie bat da. Jangarri erdipurdikoa, gozagarri gisa erabil daiteke, baratxuriaren ordez.

Deskribapena 
Kapela: 1 eta 2 cm arteko diametrokoa, lehenik ganbila, gero zabaldua, ia laua, zimur samarra, leuna, gero ildaskatua, apur bat higrofanoa. Gorri-lehoi kolorekoa, hezetasunarekin, ildaska gardenak; zahartzean eta eguraldi lehorrarekin kolore zuria hartzen dute.

Orriak: Zabal, nahiko estuak, desberdinak, sabeldunak, borobilean oinari itsatsita, zurixkak edo zuri-haragi kolorekoak.

Hanka: Mehea, zilindrikoa, fistulosoa, leuna, oso fina, kartilaginosoa, zaila. Kapelaren kolore berekoa goiko aldean, baina ilunagoa, ia beltzaxka, mehetzerako joera dute oinarrian.

Haragia: Zurixka, mamirik gabea. Baratxuri usain eta zaporea, oso sarkorra eta iraunkorra; usain hori nabarmenagoa da hatz artean igurtzita.

Etimologia: Marasmius terminoa, latinetik dator, eta "marasmos" hitzetik, literalki lehortzea esan nahi du. Scorodonius epitetoa berriz grekotik dator eta baratxuria esan nahi duen "skorodon" hitzetik. Bere baratxuri usainagatik.

Jangarritasuna 
Erdipurdiko jangarria. Pertsona batzuek janaria usaingozatzeko erabiltzen dute baratxuriaren ordez.

Nahasketa arriskua 
Micromphale perforans delakoarekin, hau handiagoa da eta antzeko usaina du, oinaren oinarriari itsatsita pinu luma batekin irteten dena. Marasmius alliaceus delakoa urriagoa da, honek ere baratxuri usaina eta zaporea ditu, oin oso luzea, beltza eta handiagoa. Marasmius prasiosmus espeziea, honek ere baratxuri usaina du eta kapela hemisferikoa.

Sasoia eta lekua 
Urtaro mikologiko osoan aurki daiteke, eta euri asko egin ondoren, koniferen lumetan. Hostoerorkorretan Mediterraneoko forma txikiagoa ateratzen da.

Banaketa eremua 
Europa, Ipar Amerika, Afrikako iparraldea, Asia.

Erreferentziak

Kanpo estekak 

Mycetinis
Onddo jangarriak